රුපියල් පන්දහසේ ව්‍යාජ මුදල් නෝට්ටුවක් ලබා දී මාළු මිලදී ගෙන පලාගිය පුද්ගලයෙකු අත්අඩංගුවට ගැනීමට පරික්ෂණ පවත්වන බව අහුන්ගල්ල පොලීසිය පවසයි.ඉකුත් (03) දා බළපිටිය නගරයේ මාළු වෙළඳ සැළකින් මාළු මිලදී ගෙන ව්‍යාජ රුපියල් පන්දහසේ මුදල් නෝට්ටුවක් ලබා දී ඉතිරි මුදල්ද මාරු කරගෙන සැකකරු පලාගොස් ඇති බව පොලීසිය පවසයි.මාළු ව්‍යාපාරිකයා රුපියල් පන්දහසේ නෝට්ටුව ලබාගෙන මාළු මිලදී ගත් පුද්ගලයාට ඉතිරි මුදල් ගෙවීම හේතුවෙන් මාරු මුදල් නොමැති වීම නිසා රුපියල් පන්දහසේ නෝට්ටුව මාරු කර මුදල් ලබා ගැනීමට බළපිටිය ඉන්ධන පිරවුම් හලට ගිය විට බළපිටිය ඉන්ධන පිරවුම් හලේ සේවකයෙකු මේ මුදල් නෝට්ටුව ව්‍යාජ එකක් බව ප්‍රකාශ කර ඇති බව පොලීසිය පවසයි.මෙම සිද්ධිය පිළිබඳව බළපිටිය මහේස්ත්‍රාත් අසංග බෝදරගම මහතා වෙත කරුණු වාර්තා කර ඇති බවත් සැකකරු ළඟ තවත් ව්‍යාජ පන්දහසේ නොට්ටු තිබෙන බවට හෙලි වී ඇති නිසා කඩිනමින් අත්අඩංගුවට ගැනීමට පරික්ෂණ පවත්වන බව පොලීසිය පවසයි..